โรงเรียนเตรียมอุดมศึกษา ภาคตะวันออกเฉียงเหนือ

โรงเรียนเตรียมอุดมศึกษา ภาคตะวันออกเฉียงเหนือ () (อักษรย่อ : ต.อ.) ตั้งอยู่ที่ อำเภอสว่างแดนดิน จังหวัดสกลนคร  เป็นโรงเรียนมัธยมศึกษาที่เปิดสอนเฉพาะระดับชั้นมัธยมศึกษาตอนปลาย (ม.ปลาย)

ประวัติโรงเรียน 
โรงเรียนเตรียมอุดมศึกษา  ภาคตะวันออกเฉียงเหนือ  เขตพื้นที่การศึกษามัธยมศึกษา เขต 23 (สกลนคร)    เป็นโรงเรียนมัธยมศึกษาที่เปิดสอนเฉพาะระดับชั้นมัธยมศึกษาตอนปลาย เดิมสังกัดกรมสามัญศึกษา กระทรวงศึกษาธิการ ปัจจุบันสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ   ตั้งอยู่เลขที่ 121 หมู่ที่ 12 ตำบลสว่างแดนดิน อำเภอสว่างแดนดิน จังหวัดสกลนคร

โรงเรียนเตรียมอุดมศึกษา ภาคตะวันออกเฉียงเหนือ เดิมชื่อ “โรงเรียนสว่างศึกษา” ก่อตั้งเมื่อ พ.ศ. 2502 โดยความเอื้อเฟื้อของ หลวงปริวรรตวรพิจิตร สมาชิกสภาผู้แทนราษฎรจังหวัดสกลนครสมัยนั้น ครูใหญ่คนแรก  คือ นายประมวล  อุปพงษ์ วันที่ 1 สิงหาคม 2506  นายนิรัตน์  วิภาวิน  ดำรงตำแหน่งครูใหญ่ และในปีนี้ได้ เปลี่ยนชื่อโรงเรียน เป็น “โรงเรียนสว่างศึกษา” ในปี พ.ศ. 2541 กรมสามัญศึกษา  กระทรวงศึกษาธิการ  มีนโยบายกระจายคุณภาพไปสู่ภูมิภาค เพื่อเปิดโอกาสให้นักเรียนในต่างจังหวัด มีคุณภาพทัดเทียมกับโรงเรียน   ที่มีชื่อเสียงในกรุงเทพมหานคร   จึงประกาศจัดตั้งโรงเรียนเตรียมอุดมศึกษาขึ้นทั้ง 4 ภาค   ซึ่งมีการจัดการเรียนการสอนแบบเดียวกันกับโรงเรียนเตรียมอุดมศึกษา วันที่ 1 มิถุนายน  2542  กระทรวงศึกษาธิการได้ประกาศเปลี่ยนชื่อ “โรงเรียนสว่างศึกษา”  เป็น “โรงเรียนเตรียมอุดมศึกษา ภาคตะวันออกเฉียงเหนือ” ได้ดำเนินการรับนักเรียนและเปิดทำการเรียนการสอน ระดับชั้นมัธยมศึกษาปีที่ 4 ตั้งแต่ปีการศึกษา 2542 เป็นต้นมา ปัจจุบันโรงเรียนมีพื้นที่ 57 ไร่  2  งาน  84ตารางวา

หลักสูตรที่เปิดสอน
ห้องเรียนพิเศษวิทยาศาสตร์ ตามแนวทาง สสวท. และ สอวน. (Enrichment Science Classroom)
ห้องเรียนคู่ขนาน ห้องเรียนพิเศษวิทยาศาสตร์ ตามแนวทาง สสวท. และ สอวน. (Enrichment Science Classroom)
วิทยาศาสตร์-คณิตศาสตร์-เทคโนโลยีและสิ่งแวดล้อม(SMTE)
วิทยาศาสตร์-คณิตศาสตร์-เทคโนโลยี(SMT)
วิทยาศาสตร์-คณิตศาสตร์
วิทยาศาสตร์-คณิตศาสตร์(ศึกษาศาสตร์-ครุศาสตร์)
วิทยาศาสตร์-คณิตศาสตร์(วิศวกรรมศาสตร์)
วิทยาศาสตร์-คณิตศาสตร์(วิทยาศาสตร์สุขภาพ)
วิทยาศาสตร์-คณิตศาสตร์(Pre Cadet : ทหาร/ตำรวจ)
M-EP Class room
ภาษาอังกฤษ-คณิตศาสตร์
ภาษาอังกฤษ-คณิตศาสตร์-ภาษาจีน
ภาษาอังกฤษ-คณิตศาสตร์-ภาษาเกาหลี
ภาษาอังกฤษ-คณิตศาสตร์-ญี่ปุ่น   
ภาษาอังกฤษ-คณิตศาสตร์-ฝรั่งเศษ
ภาษาอังกฤษ-คณิตศาสตร์(นิติศาสตร์-รัฐศาสตร์)
ภาษาอังกฤษ-คณิตศาสตร์(ศึกษาศาสตร์-ครุศาสตร์)

ทำเนียบผู้บริหารโรงเรียน

อ้างอิง

แหล่งข้อมูลอื่น 

โรงเรียนสังกัดสำนักงานเขตพื้นที่การศึกษามัธยมศึกษาสกลนคร
โรงเรียนที่ก่อตั้งในปี พ.ศ. 2542
โรงเรียนมัธยมศึกษาตอนปลายในประเทศไทย
โรงเรียนในเครือข่ายของโรงเรียนเตรียมอุดมศึกษา
อำเภอสว่างแดนดิน